CELEX: 32012R0842
Language: ro
Date: 2012-09-18 00:00:00
Title: Regulamentul de punere în aplicare (UE) nr. 842/2012 al Comisiei din 18 septembrie 2012 privind autorizarea unui preparat de carbonat de lantan octahidrat ca aditiv în furajele pentru câini (titularul autorizației: Bayer Animal Health GmbH)  Text cu relevanță pentru SEE

19.9.2012   
            
            
               RO
            
            
               Jurnalul Oficial al Uniunii Europene
            
            
               L 252/21
            
         REGULAMENTUL DE PUNERE ÎN APLICARE (UE) NR. 842/2012 AL COMISIEI
   din 18 septembrie 2012
   privind autorizarea unui preparat de carbonat de lantan octahidrat ca aditiv în furajele pentru câini (titularul autorizației: Bayer Animal Health GmbH)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a preparatului carbonat de lantan octahidrat, cu numărul CAS 6487-39-4. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea are ca obiect autorizarea preparatului carbonat de lantan octahidrat, cu numărul CAS 6487-39-4, ca aditiv în furajele pentru câini, clasificat în categoria „aditivi zootehnici”.
            
         
               (4)
            
            
               Utilizarea preparatului respectiv în hrana pisicilor a fost autorizată timp de zece ani prin Regulamentul (CE) nr. 163/2008 al Comisiei (2).
            
         
               (5)
            
            
               Au fost prezentate noi date în sprijinul cererii de autorizare a carbonatului de lantan octahidrat, cu numărul CAS 6487-39-4, la câini. Autoritatea Europeană pentru Siguranța Alimentară („autoritatea”) a concluzionat în avizul său din 6 martie 2012 că, în condițiile de utilizare propuse, carbonatul de lantan octahidrat nu are efecte adverse asupra speciilor țintă (3). Ea a concluzionat, de asemenea, că substanța carbonat de lantan octahidrat are potențialul de a reduce biodisponibilitatea fosforului la câinii adulți. Totuși, ea nu a putut face precizări cu privire la efectele pe termen lung. Autoritatea a verificat, de asemenea, raportul privind metoda de analiză a aditivului furajer în furajul trimis de laboratorul de referință înființat în temeiul Regulamentului (CE) nr. 1831/2003.
            
         
               (6)
            
            
               Evaluarea carbonatului de lantan octahidrat, cu numărul CAS 6487-39-4, arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum este specificat în anexa la prezentul regulament. Este adecvat să se dispună o monitorizare ulterioară introducerii pe piață a efectelor adverse pe termen lung.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „alți aditivi zootehnici”, este autorizat ca aditiv în hrana animalelor, în condițiile precizate în anexa respectivă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 50, 23.2.2008, p. 3.
   
      (3)  EFSA Journal 2012; 10(3):2618.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Speciile sau categoriile de animale
               
               
                  Vârsta maximă
               
               
                  Conținutul minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de furaj complet cu un conținut de umiditate de 12 %
               
            
                  
                     Categoria de aditivi zootehnici. Grup funcțional: alți aditivi zootehnici (diminuarea excreției de fosfor prin urină)
                  
               
            
                  4d1
               
               
                  Bayer Animal Health GmbH
               
               
                  Carbonat de lantan octahidrat
               
               
                  
                               
                           
                           
                              
                                 Compoziția aditivului
                              
                              
                                           
                                       
                                       
                                          Preparat de carbonat de lantan octahidrat
                                       
                                    
                                           
                                       
                                       
                                          Cel puțin 85 % carbonat de lantan octahidrat ca substanță activă
                                       
                                    
                        
                               
                           
                           
                              
                                 Caracterizarea substanței active
                              
                              
                                           
                                       
                                       
                                          Carbonat de lantan octahidrat
                                       
                                    
                                           
                                       
                                       
                                          La2 (CO3)3 · 8H2O
                                       
                                    
                                           
                                       
                                       
                                          Număr CAS 6487-39-4
                                       
                                    
                        
                               
                           
                           
                              
                                 Metoda de analiză
                                  (1)
                              
                              
                                           
                                       
                                       
                                          Cuantificarea carbonatului în aditivul furajer:
                                          Metoda comunitară [Regulamentul (CE) nr. 152/2009 al Comisiei] (2)
                                          
                                       
                                    
                                           
                                       
                                       
                                          Cuantificarea lantanului în aditivul furajer și în furaj: Spectrometrie cu emisie atomică cu plasmă cuplată inductiv (ICP-AES)
                                       
                                    
                        
               
                  Câini
               
               
                  —
               
               
                  1 500
               
               
                  7 500
               
               
                  Este necesară monitorizarea ulterioară introducerii pe piață a efectelor adverse cronice.
                  În instrucțiunile de utilizare a aditivilor:
                  
                              —
                           
                           
                              pentru câini adulți;
                           
                        
                              —
                           
                           
                              doza recomandată de includere în furaj umed cu conținut de 20-25 % de substanță uscată: 340-2 100 mg per kg;
                           
                        
                              —
                           
                           
                              evitarea utilizării simultane a furajelor cu nivel mare de fosfor.
                           
                        
               
                  9 octombrie 2022
               
            
         (1)  Detaliile privind metodele de analiză sunt disponibile la următoarea adresă a laboratorului de referință pentru aditivi furajeri: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  JO L 54, 26.2.2009, p. 1.